تورکیه ده ینگی تور کروناویروس (کوید- 19) گه قرشی کوره شده سونگگی 24 ساعت ده 254 کیشی حیاتینی یوقاترایکن, شونده ی بولیب حاضرگی کون گه قدر اوشبو ویروس سببلی وفات ایتگن کیشی سانی 19 مینگ 115 نفر گه ییتدی.
خوددی شوو بیر کون مابینیده تست ایتیلگن 195 مینگ 675 کیشی دن 3 مینگ 218 نفری نینگ کرونا ویروس تستی مثبت چیقدی. واقعه سانی ایسه 18 مینگ 102 بولدی.
ینه 33 مینگ 985 کیشی نینگ توزه لیشی بیلن بیرگه ساغه یگن لر سانی 1 میلیون 935 مینگ 292 نفر گه ییتدی.
باشقه تاماندن تورکیه جمهوریتی ساغلیق نی سقلش وزیری فخرالدین کوجه بیلیم کینگشی بیلن اوتکزگن جلسه سی نینگ آرتیدن بیانات بیردی. چیندن سفارش بیریلگن واکسین لرنینگ یکشنبه کونی یول گه چیقیشیدن خبر بیردی.
بو واکسین نینگ تورک انسانی اوستیده تاثیر قالدیریشیدن امین ایکن لیکلرینی تیلگه آلگن ساغلیق نی سقلش وزیری کوجه بیرینچی باسقیچده 9 میلیون کیشی نینگ واکسین بولیشی نینگ ریجه لنگن لیگینی قید ایتدی.
کوجه وطنی واکسین توغریسیده امید بیرووچی فعالیتلرنینگ دوام ایتیب تورگن لیگینی تاکییدله دی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
